It-tifla tal-Prim Minsitru Giorgia Mae dalgħodu flimkien ma' mijiet ta' tfal oħra Maltin u Għawdxin reġgħet lura fuq il-bankijiet tal-iskola. Ommha, Lydia Abela tellgħet ritratt ta' bintha bil-basket tal-iskola wara daharha qabel ħalliet id-dar tagħhom lejn l-iskola. Qalet li bintha Giorgia Mae qamet ħerqana għall-ewwel jum ta' sena skolastika ġdida. Tenniet li bħat-tfal kollha ta' Malta u Għawdex, ilha nieqsa mill-iskola għal 6 xhur u għalhekk qed tħares 'il quddiem biex terġa' tiltaqa' mal-ħbieb tagħha u flimkien ikomplu bl-esperjenza tat-tagħlim li joffru l-għalliema ddedikati tagħna.